﻿ Nu mai rezist... Trebuie sa scriu. E singura mea arma.  
Daca va ajunge la cat mai multi, va fi puternica! 
TARA FURATA 
De Radu Pietreanu 
Ce grea, insuportabilă povară... 
Cum să le spun săracilor nepoți 
Că am avut cea mai frumoasă țară 
Și am lăsat-o pradă unor hoți? 
  
Vinovătia o să-mi ardă fața 
Căci țara-n care morții noștri zac 
Am apărat-o mii de ani cu viața 
Și am pierdut-o într-un sfert de veac 
  
Cum ați ajuns, cretinilor, în frunte? 
Cum de ne-ați păcălit ca pe berbeci? 
Slugoi ai intereselor mărunte 
Cu buzunarul cald și ochii reci 
  
Cum naiba ne-ați convins să punem botul 
La kilul de ulei sau biscuiți 
Și să vă dăm de bună voie votul? 
Născarea mamii voastre de bandiți... 
  
Uitați-vă o clipă în oglindă 
Vă este scris pe frunte ”trădători” 
Nu e blestem pe toți să vă cuprindă 
Nici moarte să vă ia de mii de ori 
  
Jigodii grohăind cu mintea-n ceață 
Care nu mai aveți nimica sfânt 
Voi i-ați băgat, cu zâmbetul pe față, 
Pe mama și pe tata în mormânt 
  
Din pensia lor, jignitor de mică 
V-ați cumpărat mașini și vile mari 
I-ați înjurat spre a vă ști de frică 
Și i-ați persecutat ca pe tâlhari 
  
Voi ne făcurăți, dintr-un neam de vază 
Popor de căpșunari și cerșetori 
Si-ați pus otravă-n fiecare frază 
Din zilnicul discurs de infractori 
  
Din impostură ați făcut paradă 
Iar din profesori ați făcut stafii 
Valorile se vând la colț de stradă 
Pe bani puțini, spre-a supraviețui 
  
Voi ați manelizat întreaga țară 
Voi îi plătiți regește pe tâmpiți 
Cultura vi se pare o povară 
Și s-o-nțelegeți nu prea reușiți 
  
V-ați adunat în Parlament cu toții 
O gașcă de pungași și derbedei 
Vă șantajază interlopii, hoții, 
Și ne ucideți să trăiască ei 
  
Atât vă zic : rușine să vă fie 
Bastarzi îmbogățiți prin furăciuni! 
Vă doare-n dos de biata Românie 
Și-ați transformat-o-n casă de nebuni! 
  
Demisionați, de mai aveți decență, 
Întoarceți-vă-n grote și-n noroi 
Caci țara e în stare de urgență 
Nu vrea să mai plătească pentru voi! 
  
Băi sclavilor, câți bani v-a dat Chevronul 
Să bateți amărâții din Pungesti 
Cu cizmele, cu pumnii și bastonul? 
Cât costă drepturile lor firești? 
  
Ați dărâmat și fabrici și uzine 
Sau le-ați vândut pe câțiva euroi 
Dar țineți minte, vremea plății vine! 
O să ne cerem țara înapoi! 
  
Ce șpăgi v-au dat ca Roșia Montană 
S-o vindeți, otrăvind-o-n cianuri? 
Ce monstru v-a dat viață? Ce satană? 
Ce târfă renegată în călduri? 
  
Cine plătește, viermilor, dezmățul 
În care zi de zi vă lăfăiți? 
Cum nu v-alungă Cel De Sus cu bățul 
Când numele Său sfânt îl terfeliți? 
  
Închideți școli, cantine și spitale 
Și ridicați bordeluri, săli de joc... 
Ori n-aveți șansa unor minți normale 
Ori vreți să ne exterminați pe loc 
  
Ne-ați invadat și prin televizoare 
În zi de Paști sau seara de Ajun 
Și cu tupeu de javre ordinare 
Ni l-ați impozitat pe Moș Crăciun 
  
Ne-am săturat de prinți și beizadele 
Care se sparg în fițe și-n figuri 
De șmecherași de lux și de lichele 
Ce-s ale voastre seci progenituri 
  
Când fiul meu ce-nvață și ia BAC-ul 
Îmi spune printre lacrimi ”sunt șomer” 
Îmi vine să vă dau la mama dracu 
Cu tot cu Parlament și Minister 
  
Când faceți nesfârșite împrumuturi 
Și împărțiți paraii între voi 
Îmi vine să vă tăbăcesc în șuturi 
Căci cei datori rămân doar proștii. Noi! 
  
Bețivi, drogați până în gât și peste 
Pierduți cu vagaboande în orgii 
Și nu aveți rușine de neveste 
De mame, de nepoți și de copii 
  
Îmi vine să vă bat cu frenezie 
Ca pe covoare, ca pe antihriști 
Și să v-arunc pe toți în pușcărie 
Printre violatori și sodomiști 
  
Cât o să ne mai credeți oi tâmpite 
Sau vaci de muls, sau cai de călărit? 
Cât mai rânjiți cu fețe decrepite 
Când vă-ntrebăm de ce ne-ați jefuit? 
  
Ferească-vă Iisus de răzbunare 
De furia românului tăcut 
Când va începe Marea Demascare 
Vă veți dori să nu vă fi născut 
  
Șacali bolnavi, vi se cam strânge lațul 
Și vi se înfășoară peste bot 
Căci Dumnezeu din cer v-a luat sațul 
Și bunul simț și etica și tot 
  
Atunci când veți citi aceste versuri 
Sau, mai corect, cand vi se vor citi 
Veți plânge peste tot facând demersuri 
”Să-l aruncăm pe ăsta-n pușcării!” 
  
Dar n-aveți cum să arestați o țară! 
Nu suntem un popor de retardati! 
Și-n locul meu la gât o să vă sară! 
N-aveți puterea să-i intimidați! 
  
De v-ați recunoscut în cele scrise 
Voi, hahalere, oameni de nimic, 
Voi, viruși, bube, jeguri compromise, 
Hai, faceți bine și muriți un pic! 
 
